[{"text_idx": "#000000", "text": "Uned Datblygu Dysgu ac Addysgu"}, {"text_idx": "#000002", "text": "Meddalwedd e-gyflwyno yw Turnitin a ddefnyddir gan fyfyrwyr wrth gyflwyno eu gwaith a chan aelodau o staff wrth farcio. Caiff y marcio ei wneud trwy Stiwdio Adborth Turnitin, sy\u2019n cynnwys llawer o nodweddion, megis cyfarwyddiadau, ffurflenni gradd, Quick Marks, crynodebau adborth, a sylwadau y gellir eu mewnosod. Yn y canllaw hwn, byddwn yn edrych yn benodol ar Adborth Clywedol, nodwedd sy\u2019n caniata\u0301u i hyfforddwyr recordio eu crynodebau adborth, a myfyrwyr i wrando yn o\u0302l arnynt."}, {"text_idx": "#000008", "text": "Rydym ni i gyd yn gwybod pa mor bwysig yw adborth i fyfyrwyr, yn enwedig o safbwynt rhoi arweiniad ar sut i wella eu perfformiad mewn aseiniadau yn y dyfodol. Os nad ydych wedi defnyddio Adborth Clywedol o\u2019r blaen, efallai yr hoffech gynllunio\u2019r hyn rydych yn bwriadu ei ddweud \u2013 trwy ddefnyddio pwyntiau bwled ar gyfer prif rannau eich adborth, bydd modd i chi gadw\u2019ch ffocws wrth recordio eich adborth. Yn wahanol i adborth ysgrifenedig, mae\u2019r amser sydd gennych i recordio wedi\u2019i gyfyngu i 3 munud, ac fe all fynd yn eithaf cyflym felly cynlluniwch ymlaen llaw i sicrhau eich bod yn cynnwys eich prif bwyntiau i gyd. Yn yr un modd ag adborth ysgrifenedig, mae\u2019n bwysig bod yr adborth clywedol yn mynd i\u2019r afael a\u0302 meini prawf yr aseiniad. Gweler y pwynt yngly\u0302n a\u0302 chynllunio, ond dylech hefyd nodi\u2019n glir yn eich adborth clywedol pa rannau o\u2019r meini prawf y mae eich adborth yn mynd i\u2019r afael a\u0302 hwy."}, {"text_idx": "#000010", "text": "Bydd ychwanegu elfen glywedol i\u2019ch adborth yn golygu y bydd angen i chi ystyried to\u0302n eich llais. Yn aml, wrth roi adborth ar lafar, wyneb-yn-wyneb, gallwn gyfleu mwy o ystyr i\u2019r unigolion, yn ogystal a\u0302 sylwi ar arwyddion gweledol gan y myfyriwr sy\u2019n derbyn yr adborth. Gydag adborth clywedol, mae\u2019n bwysig cofio y bydd y myfyriwr yn gwrando ar yr adborth ar ei ben ei hun. Gwnewch yn siw\u0302r eich bod yn nodi agweddau cadarnhaol y gwaith, yn ogystal a\u0302 rhannau y gellir eu datblygu."}, {"text_idx": "#000013", "text": "4. Gwnewch yn siw\u0302r bod myfyrwyr yn gwybod sut i gael gafael ar eu hadborth"}, {"text_idx": "#000014", "text": "Er bod myfyrwyr yn aml yn defnyddio Turnitin i gyflwyno eu haseiniadau ac i gael adborth, mae\u2019n bwysig rhoi gwybod i\u2019r myfyrwyr y byddant yn cael adborth clywedol ar eu haseiniadau. Er ein bod yn gweld cynnydd yn nifer y staff sy\u2019n defnyddio adborth clywedol, mae\u2019n bwysig cofio y gallai myfyrwyr fod yn defnyddio\u2019r nodwedd hon am y tro cyntaf. I glywed yr adborth clywedol, bydd rhaid i\u2019r myfyrwyr ddod o hyd i\u2019w haseiniad, ei agor, a chlicio ar y botwm chwarae yn ffenestr y crynodeb adborth:"}, {"text_idx": "#000015", "text": "Fel ag unrhyw adborth arall, gwnewch yn siw\u0302r bod myfyrwyr yn gwybod sut i gysylltu a\u0302 chi os oes ganddynt unrhyw ymholiadau yngly\u0302n a\u0302\u2019u hadborth."}, {"text_idx": "#000018", "text": "Os oes gennych unrhyw ymholiadau yngly\u0302n a\u0302 defnyddio adborth clywedol, mae croeso i chi gysylltu a\u0302\u2019r Uned Cyfoethogi Dysgu ac Addysgu."}, {"text_idx": "#000026", "text": "Ar ben hynny, maent wedi rhoi i fyfyrwyr y modd a\u2019r cyfle i greu, rhannu, trawsnewid, trafod a chael gafael ar syniadau, delweddau, hunaniaethau a gwybodaeth ac, wrth wneud hynny, wedi rhoi o fewn eu gafael y gallu i fygwth proffesiynau, sefydliadau a dulliau addysg sefydledig, i newid perchnogaeth a rheolaeth yr hyn sy\u2019n wybyddus, pwy sy\u2019n ei wybod a\u2019r ffordd i gaffael yr wybodaeth."}, {"text_idx": "#000027", "text": "Hwn felly yw\u2019r byd y mae graddedigion yn mynd iddo, byd gwaith wedi\u2019i drawsnewid a phopeth arall mewn bywyd yn ddi-ddiffiniad. Mae Prifysgolion yn mynd a\u0302 hwy o strwythur a diogelwch yr ysgol i fydoedd lle nad yw\u2019r naill na\u2019r llall ar gael. Sut y gall furfiau pedagogaidd megis asesu a gwaith grw\u0302p gefnogi\u2019r trawsnewid hwn?"}, {"text_idx": "#000031", "text": "Eleni mae\u2019r gwobrau ychydig yn wahanol. Er bod y Wobr yn dal i gael ei seilio ar Gyfarwyddyd Rhaglen Cwrs Nodedig Blackboard, gwnaethom rai addasiadau er mwyn pwysleisio\u2019r dulliau rhyngweithiol y gellir defnyddio Blackboard i ddarparu amgylchedd dysgu cymysg i fyfyrwyr. Ar ben hyn, rhoddwyd pwys ychwanegol ar y meini prawf hygyrchedd er mwyn sicrhau bod pawb sy\u2019n dysgu yn gallu cael defnydd o fodiwlau Blackboard."}]